Melsvoji pocūgė

Melsvoji pocūgė (Pseudotsuga menziesii var. glauca) – pušūnų (Pinophyta) skyriaus, pušinių (Pinaceae) šeimos, pocūgių (Pseudotsuga) genties, didžiosios pocūgės (Pseudotsuga menziesii) varietetas. Šie medžiai visžaliai ir vienanamiai.

Paplitimas 
Melsvoji pocūgė savaime paplitusi Šiaurės Amerikos vakaruose – apie Uolinius kalnus. Šiaurinės populiacijos siekia vidurio Britų Kolumbiją ir pietvakarinę Albertą, pietinės populiacijos per Rytų Siera Madrės ir Vakarų Siera Madrės kalnus išplitusios iki pietinės Meksikos valstijos Oachakos, kurioje pavienės, nedidelės populiacijos išsibarsčiusios kalnuose. Pietinės melsvųjų pocūgių populiacijos kartais yra išskiriamos kaip atskira meksikinių pocūgių rūšis, porūšis ar varietetas.

Melvosios pocūgės Lietuvoje 
Melsvosios pocūgės Lietuvoje yra svetimžemiai medžiai, introdukuoti XX a.. Lietuvos klimatas joms augti yra gana tinkamas, ypač atvežtinėms iš jų savaiminio šiaurės rytų paplitimo arealo.

Matmenys 
Paprastai užauga iki 40–50 m aukščio.

Aukščiausias ir stambus šios rūšies individas užregistruotas Aidaho valstijoje, netoli Klarkijos (Clarkia) - aukštis 67,4 m, kamieno skersmuo 179 cm. Stambiausia melsvoji pocūgė yra žinoma auganti Vašingtono valstijoje, Umatilos valstibiniame miške, kurios aukštis siekia 53,3 metrus, kamieno skersmuo 191 cm. Kanados Britų Kolumbijoje, netoli Princtono stambiausias individas yra 45,7 m aukščio ir 185 cm kamieno skersmens, kitas stambus žinomas individas auga taip pat šioje valstijoje, bet netoliese nuo Braidsvilio ir šio medžio aukštis 37,5 m, o kamieno skersmuo 194 cm. Meksikoje retai pasitaiko stambios melsvosios pocūgės, o stambiausia žinoma buvo 40 m aukščio ir 125 cm kamieno skersmens, kuri augo netoliese San Dimo, Durango valstijoje.

Apibūdinimas 
Melsvųjų pocūgių laja apie 5–10 m plo­čio, piramidiška, į viršų įžambiai nukreiptomis šakomis. Spygliai 1,5–2,5 cm ilgio, melsvai žalio atspalvio, kuris išsilaiko ištisus metus. Kankorėžiai 4,5–7 cm ilgio, kankorėžių dengiamieji žvyneliai gerokai atsikišę ir atgal atlenkti.

Amžius 
Melsvosios pocūgės yra ilgaamžiai medžiai. Jos gyvena daugiau kaip 500 metų, retkarčiais pasitaiko daugiau kaip 1200 m. amžiaus. Pavyzdžiui, šiaurinėje Naujosios Meksikos valstijoje augančios melsvosios pocūgės žinomos kaip „BIC 63“, Henri Grissino-Mayer’io kolekcinis egzempliorius, buvo 1275 m. amžiaus. Manoma, kad šis kolekcinis egzempliorius 1980 m. pabaigoje ar 1990 m. pradžioje buvo išgautas dar esant gyvam medžiui:

Savybės 
Melsvoji pocūgė yra daug žemesnė ir auga lėčiau nei pakrantinė pocūgė (Pseudotsuga menziesii var. menziesii), todėl komerciniais medienos tikslais sodinama gerokai rečiau. Tačiau dėl savo gražios ir dekoratyvios išvaizdos pamėgsta kaip puošnus parkų ar sodų medis. Šis variatetas atsparesnis ligoms, nors kaip ir pakrantinė pocūgė gali nukentėti nuo škotiškojo spygliakrėčio. Labai atspari sausros, šalčiams ir šalnoms. Gali augti tik esant pilnam apšvietimui, pavėsyje dažniausiai skursta ir į viršų beveik nesistiebia.

Sinonimai 
Melsvosios pocūgės (Pseudotsuga menziesii var. glauca) lotyniški sinonimai:
 Abies lindleyana (Roezl) A.Murray bis
 Abietia douglasii var. glauca (Beissn.) A.H.Kent 
 Pseudotsuga caesia (Schwer.) Flous 
 Pseudotsuga douglasii f. argentea Beissn. 
 Pseudotsuga douglasii f. argentea-pendula Beissn. 
 Pseudotsuga douglasii var. caesia Schwer. 
 Pseudotsuga douglasii var. glauca (Beissn.) Mayr 
 Pseudotsuga douglasii f. glauca-pendula Beissn. 
 Pseudotsuga douglasii var. glaucescens G.Nicholson 
 Pseudotsuga douglasii var. pumila Beissn. 
 Pseudotsuga flahaultii Flous 
 Pseudotsuga glauca (Beissn.) Schwer. 
 Pseudotsuga glauca var. argentea-pendula (Beissn.) Fitschen 
 Pseudotsuga glauca var. caesia (Schwer.) Fitschen 
 Pseudotsuga glauca var. pumila (Waterer) Hornibr. 
 Pseudotsuga glaucescens Carrière 
 Pseudotsuga globulosa Flous 
 Pseudotsuga guinieri Flous 
 Pseudotsuga guinieri var. mediostrobus Flous 
 Pseudotsuga guinieri var. parvistrobus Flous 
 Pseudotsuga lindleyana (Roezl) Carrière 
 Pseudotsuga macrolepis Flous 
 Pseudotsuga menziesii f. alexidis B.Boivin
 Pseudotsuga menziesii var. caesia (Schwer.) Franco
 Pseudotsuga menziesii subsp. caesia (Schwer.) Silba
 Pseudotsuga menziesii var. flahaultii (Flous) Silba
 Pseudotsuga menziesii subsp. glauca (Beissn.) A.E.Murray
 Pseudotsuga menziesii subsp. glaucescens (Carrière) P.D.Sell
 Pseudotsuga menziesii subsp. lindleyana (Carrière) Silba
 Pseudotsuga menziesii var. oaxacana Debreczy & I.Rácz
 Pseudotsuga menziesii subsp. oaxacana (Debreczy & I.Rácz) Silba
 Pseudotsuga menziesii f. pumila (Beissn.) Franco
 Pseudotsuga menziesii subsp. rehderi (Flous) Silba
 Pseudotsuga merrillii Flous
 Pseudotsuga mucronata var. suberosa (Lemmon) Lemmon
 Pseudotsuga rehderi Flous
 Pseudotsuga taxifolia f. argentea (Beissn.) C.K.Schneid.
 Pseudotsuga taxifolia var. brevifolia Sudw.
 Pseudotsuga taxifolia subsp. caesia (Schwer.) Asch. & Graebn.
 Pseudotsuga taxifolia f. caesia (Schwer.) Schwer.
 Pseudotsuga taxifolia var. glauca (Beissn.) C.K.Schneid.
 Pseudotsuga taxifolia subsp. glauca (Beissn.) Schwer.
 Pseudotsuga taxifolia var. glauca Sudw.
 Pseudotsuga taxifolia f. glauca-pendula (Beissn.) Schwer.
 Pseudotsuga taxifolia subsp. glaucescens (Carrière) Schwer.
 Pseudotsuga taxifolia var. pumila (Beissn.) M.L.Green
 Pseudotsuga taxifolia f. pumila (Waterer) Schwer.
 Pseudotsuga taxifolia var. suberosa Lemmon
 Tsuga douglasii Lindl.
 Tsuga douglasii var. glauca Beissn.
 Tsuga lindleyana Roezl

Meksikinė pocūgė 
Pocūgių (Pseudotsuga) gentyje dažniausiai išskiriamos 4 rūšys. Nepaisant meksikinės pocūgės skirtingos DNR sekoskaitos ir morfologinių savybių, tarp daugumos botanikų vyrauja nuomonė, kad meksikinės pocūgės nėra atskira pocūgių (Pseudotsuga) genties rūšis (Pseudotsuga lindleyana) ar didžiųjų pocūgių (Pseudotsuga menziesii) rūšies atskiras porūšis (Pseudotsuga menziesii subsp. lindleyana), ar varietetas (Pseudotsuga menziesii var. lindleyana), bet yra šių pačių melsvųjų pocūgių varieteto (Pseudotsuga menziesii var. glauca) populiacijos pietinė dalis.

Bet Meksikoje dėl pocūgių subpopuliacijų izoliacijos, meksikinė pocūgė su Pseudotsuga flauhaulti, Pseudotsuga macrolepis, Pseudotsuga rehderi varietetais, įrašytais į Meksikos raudonosios knygos sąrašus, dažnai išskiriama kaip atskira pocūgių genties 5-toji rūšis – Pseudotsuga lindleyana. Meksikinių pocūgių populiacijos Meksikoje yra endeminės.

Taip pat skaityti 
 Šiaurės Amerikos žemyno aukščiausios medžių rūšys
 Lietuvos svetimžemė dendroflora

Šaltiniai

Nuorodos 
 plantsoftheworldonline.org / Pseudotsuga menziesii var. glauca (Beissn.) Franco
 fs.fed.us / SPECIES: Pseudotsuga menziesii var. glauca | Anglų k.
 conifersaroundtheworld.com / Conifers Around the World: Pseudotsuga menziesii var. glauca – Oaxacan Douglas-Fir  | Anglų k.
 archive.org / Pseudotsuga lindleyana

Pušiniai
Medžiai ir krūmai